techiaith/cofnodycynulliad_en-cy huggingface dataset:
English: Leader of the house, about 12 months ago, the then Cabinet Secretary for Communities and Children actually indicated that he was withdrawing Communities First funding from NSA Afan due to an audit report that he'd received. He went on to say that further financial investigation would be undertaken. We've yet to hear anything since that date, and I understand that it's now been transferred to the Cabinet Secretary for Finance. Could I have a statement from the Welsh Government indicating where the progress is in relation to that investigation, because NSA Afan, obviously, has many activities going on in my constituency and they operate many community centres that would struggle if NSA Afan had difficulties? On a second point, it's been raised before in this Chamber - about the situation of the flood zone on the site where the Baglan prison will be built. This weekend, as Simon Thomas has pointed out, heavy rain has come. We have seen floods all over the place, including on that particular site. Now, it's not just due to heavy rain on one day; it shows that the water levels and that the water table are high and, as such, they need to be addressed. Now, we understand the flood zone was moved from C2 to C1 because of a scheduled NRW reassessment - I understand that - but, based upon the events of the weekend, it's clear that another assessment needs to take place. It's been called for before. Can we have a statement from the Minister for Environment to say how reassessments are done and when they can be redone based upon circumstances?
Welsh: Arweinydd y Tŷ, tua 12 mis yn ôl, dywedodd Ysgrifennydd y Cabinet dros Gymunedau a Phlant ar y pryd ei fod mewn gwirionedd yn tynnu cyllid Cymunedau yn Gyntaf oddi wrth NSA Afan oherwydd adroddiad archwilio yr oedd wedi ei dderbyn. Aeth ymlaen i ddweud y byddai ymchwiliad ariannol pellach yn cael ei gynnal. Nid ydym hyd yma wedi clywed unrhyw beth ers y dyddiad hwnnw, ac rwy'n deall bod hynny bellach wedi cael ei drosglwyddo i Ysgrifennydd y Cabinet dros Gyllid. A gawn ni ddatganiad gan Lywodraeth Cymru yn nodi pa gynnydd a wnaed o ran yr ymchwiliad hwnnw, oherwydd mae gan NSA Afan, yn amlwg, lawer o weithgareddau yn digwydd yn fy etholaeth i a llawer o ganolfannau cymunedol a fyddai'n cael trafferth pe byddai anawsterau gan NSA Afan? A'r ail bwynt, fe'i codwyd yn y Siambr hon o'r blaen - am gyflwr y parth llifogydd ar y safle lle bydd carchar Baglan yn cael ei adeiladu. Y penwythnos hwn, fel y nododd Simon Thomas, cafwyd glaw trwm. Rydym wedi gweld llifogydd ym mhob cwr, gan gynnwys ar y safle arbennig hwnnw. Nawr, nid yw hynny'n unig oherwydd y glaw trwm a gafwyd ar un diwrnod; mae'n dangos bod y lefelau dŵr a bod y lefel trwythiad yn uchel, ac, fel y cyfryw, mae angen mynd i'r afael â nhw. Nawr, rydym yn deall bod y parth llifogydd wedi ei symud o C2 i C1 oherwydd ailasesiad gan Gyfoeth Naturiol Cymru - rwy'n deall hynny - ond, yn seiliedig ar ddigwyddiadau'r penwythnos, mae'n amlwg fod angen asesiad arall. Galwyd am hynny o'r blaen. A gawn ni ddatganiad gan y Gweinidog dros yr Amgylchedd i ddweud sut y mae ailasesiadau yn cael eu gwneud a phryd y cânt eu hailwneud oherwydd amgylchiadau?
English: In terms of the first point, I understand that that's now with the police, and so we won't be commenting further on that. I think the Member's taking it up shortly in his own constituency. I'm sure he'll be able to keep us informed as to how that meeting goes, and we can make sure that the matter progresses. In terms of the floods and the assessment of that, the Cabinet Secretary was fortunately here to hear your point on that, and I'm sure she'll take it into account in her discussions about reassessment on flood risk. Floods have been raised a number of times in this Chamber today, and it's a matter close to our hearts, so I'm sure she'll be considering that over the next few weeks.
Welsh: O ran y pwynt cyntaf, rwy'n deall bod hynny bellach gerbron yr heddlu, ac felly ni fyddwn ni'n gwneud sylwadau pellach ar hynny. Credaf fod yr Aelod yn ymgymryd â hynny cyn hir yn ei etholaeth ei hunan. Rwy'n siŵr y bydd yn gallu ein hysbysu am hynt y cyfarfod hwnnw, a byddwn yn gallu gwneud yn siŵr bod y mater yn gwneud cynnydd. O ran y llifogydd a'r asesiad o hynny, yn ffodus roedd Ysgrifennydd y Cabinet yn bresennol i glywed eich pwynt ar hynny, ac rwy'n siŵr y bydd yn rhoi rhoi ystyriaeth iddo yn ei thrafodaethau ynghylch ailasesiad o berygl llifogydd. Mae llifogydd wedi codi sawl gwaith yn y Siambr hon heddiw, ac mae'n fater sy'n agos at ein calonnau, felly rwy'n sicr y bydd yn ystyried hynny dros yr ychydig wythnosau nesaf.
English: Item 3 on the agenda this afternoon is the statement by the Cabinet Secretary for Health and Social Services: progress on the new treatment fund. I call on the Cabinet Secretary for Health and Social Services to introduce the statement - Vaughan Gething.
Welsh: Eitem 3 ar yr agenda y prynhawn yma yw'r datganiad gan Ysgrifennydd y Cabinet dros Iechyd a Gwasanaethau Cymdeithasol: cynnydd ar y gronfa driniaeth newydd. Galwaf ar Ysgrifennydd y Cabinet dros Iechyd a Gwasanaethau Cymdeithasol i gyflwyno'r datganiad - Vaughan Gething.
English: We move on to a statement by the Cabinet Secretary for Economy and Transport on Transport for Wales, and I call on the Cabinet Secretary for Economy and Transport, Ken Skates.
Welsh: Symudwn ymlaen at ddatganiad gan Ysgrifennydd y Cabinet dros yr Economi a Thrafnidiaeth ynglŷn â Thrafnidiaeth Cymru, a galwaf ar Ysgrifennydd y Cabinet dros yr Economi a Thrafnidiaeth, Ken Skates.
English: Thank you. We have had speakers from all of the parties now, so, the next set of speakers, if I can ask you for a very brief introduction to your one question. Thank you. John Griffiths.
Welsh: Diolch. Rydym ni wedi cael siaradwyr o bob un o'r pleidiau nawr, felly, i'r set nesaf o siaradwyr, a gaf i ofyn ichi am gyflwyniad byr iawn i'ch un cwestiwn? Diolch. John Griffiths.
English: Diolch, Dirprwy Lywydd. Cabinet Secretary, you will be aware that there are many issues in terms of rail services around Newport. Commuters are often on grossly overcrowded trains travelling to Bristol, for example. There are issues of people being asked to stand in toilets to allow more people to get on, people fainting, people being left on the platforms, issues of unreliability and, indeed, affordability - prices have gone up substantially by, I think, around a third over 10 years, without a commensurate improvement in quality of service. Understandably, people are often very annoyed, if not demoralised. Groups like the Severn tunnel action group and those campaigning for a Magor station have conducted surveys that clearly demonstrate that level of passenger dissatisfaction and the lack of quality in the services they experience. So, in that context, Cabinet Secretary, I know many people are very much hoping that the new Wales and borders franchise will include those cross-border services, for example to Bristol. They would very much like to hear from you that you will continue to press UK Government for the inclusion of those services in the franchise, and also to hear from you that if that inclusion does take place, these issues of overcrowding, of unreliability, of affordability will be addressed and effectively addressed in that new Wales and borders franchise.
Welsh: Diolch, Dirprwy Lywydd. Ysgrifennydd y Cabinet, byddwch yn gwybod bod llawer o broblemau â'r gwasanaethau rheilffyrdd o amgylch Casnewydd. Mae cymudwyr yn aml ar drenau gorlawn iawn yn teithio i Fryste, er enghraifft. Mae gofyn i bobl sefyll mewn toiledau i ganiatáu i fwy o bobl ddod ymlaen, pobl yn llewygu, pobl yn cael eu gadael ar y platfform, problemau â dibynadwyedd ac, yn wir, â fforddiadwyedd - mae prisiau wedi codi'n sylweddol, rwy'n meddwl, tua thraean dros 10 mlynedd, heb welliant cymesur i ansawdd y gwasanaeth. Yn ddealladwy, mae pobl yn aml yn flin iawn, os nad yn digalonni. Mae grwpiau fel grŵp gweithredu twnnel Hafren a'r bobl sy'n ymgyrchu am orsaf ym Magwyr wedi cynnal arolygon sy'n dangos yn glir pa mor anfodlon yw teithwyr a diffyg ansawdd y gwasanaethau y maent yn eu profi. Felly, yn y cyd-destun hwnnw, Ysgrifennydd y Cabinet, rwy'n gwybod bod llawer o bobl yn gobeithio'n fawr y bydd masnachfraint newydd Cymru a'r gororau yn cynnwys y gwasanaethau trawsffiniol hynny, er enghraifft i Fryste. Hoffent glywed gennych y byddwch yn parhau i bwyso ar Lywodraeth y DU i gynnwys y gwasanaethau hynny yn y fasnachfraint, a hoffent hefyd glywed gennych, os caiff y rheini eu cynnwys, y bydd y problemau hyn â gorlenwi, dibynadwyedd a fforddiadwyedd yn cael sylw effeithiol o fewn masnachfraint newydd Cymru a'r gororau.
English: There were a number of questions there, even though I only asked for one now, but never mind.
Welsh: Roedd sawl cwestiwn yn y fan yna, er imi ofyn am un yn unig nawr, ond pa ots.
English: What is it about the UK Government that makes it so difficult for them to come up with timely decisions in relation to Wales? I don't expect you to answer that, but, you know, the Welsh Government and Transport for Wales are geared up for this, but the UK Government has yet to transfer the powers to enable us to award the preferred bidder status, agree the contract, and still have a new service seamlessly transferred by October. I am interested in the fact that you talk about station improvements, electrification and signalling for the south Wales metro, but I'm more keen to hear about trams, light rail and integrated ticketing, which seem to me the key issues, rather than getting ourselves in too much of a knot around the electrification of the Valleys lines. We need to have much more effective solutions to produce the outcomes that we need. I wondered if you could say about that.
Welsh: Beth sy'n bod ar Lywodraeth y DU sy'n ei gwneud mor anodd iddyn nhw wneud penderfyniadau amserol ynglŷn â Chymru? Nid wyf yn disgwyl ichi ateb hynny, ond, wyddoch chi, mae Llywodraeth Cymru a Thrafnidiaeth Cymru yn barod am hyn, ond nid yw Llywodraeth y DU wedi trosglwyddo'r pwerau i'n galluogi i ddyfarnu statws cynigydd a ffefrir, cytuno ar y contract, a dal i allu trosglwyddo gwasanaeth newydd yn ddi-dor erbyn mis Hydref. Mae gennyf ddiddordeb yn y ffaith eich bod yn sôn am wella gorsafoedd, trydaneiddio a signalau ar gyfer metro'r de, ond rwyf fi'n fwy awyddus i glywed am dramiau, rheilffyrdd ysgafn a thocynnau integredig; mae'n ymddangos i mi mai'r rheini yw'r materion allweddol, yn hytrach na mynd i ormod o ffwdan ynglŷn â thrydaneiddio rheilffyrdd y Cymoedd. Mae angen atebion llawer mwy effeithiol arnom er mwyn cynhyrchu'r canlyniadau sydd eu hangen. Tybed a allech ddweud am hynny.
English: Yes, I've taken a great degree of interest in Mersey Travel's schemes and the way that they integrate ticketing and ensure that there is a very transparent and sure way of paying for services. Transport for Wales is going to be tasked with ensuring that there is integrated ticketing and affordable, accessible transport for all, and a fares regime that is also fair. I would agree with the rhetorical question and the basis of the rhetorical question. The UK Government does indeed appear to be struggling to support many parts of Wales in terms of rail infrastructure. We've only enjoyed something in the region of 1 to 1.5 per cent of investment in the Wales and borders route in the previous Assembly term, and that's in spite of it amounting to more than 5 per cent of the overall UK network. We've also seen the UK Government fail, to date, to support the Swansea lagoon, electrification, and I must say that I'm only glad that they're not in charge of Swansea City Association Football Club, because if they were, I don't think there would be any hope of them staying up in the premiership.
Welsh: Ydw, rwyf wedi bod â llawer o ddiddordeb yng nghynlluniau Mersey Travel a'r ffordd y maen nhw'n integreiddio tocynnau ac yn sicrhau ffordd dryloyw a chadarn iawn o dalu am wasanaethau. Bydd Trafnidiaeth Cymru yn gyfrifol am sicrhau tocynnau integredig a thrafnidiaeth fforddiadwy a hygyrch i bawb, a chyfundrefn brisiau sydd hefyd yn deg. Byddwn yn cytuno â'r cwestiwn rhethregol ac â sail y cwestiwn rhethregol. Mae'n ymddangos bod Llywodraeth y DU wir yn ei chael yn anodd cefnogi llawer o rannau o Gymru o ran seilwaith rheilffyrdd. Dim ond tuag 1 i 1.5 y cant o fuddsoddiad yr ydym wedi'i gael yn y llwybr Cymru a'r gororau yn ystod tymor blaenorol y Cynulliad, ac mae hynny er ei fod yn fwy na 5 y cant o holl rwydwaith y DU. Rydym hefyd wedi gweld Llywodraeth y DU yn methu, hyd yma, â chefnogi morlyn Abertawe, trydaneiddio, a rhaid imi ddweud fy mod yn falch nad nhw sy'n gyfrifol am Glwb Pêl-droed Dinas Abertawe, oherwydd pe baen nhw, dydw i ddim yn meddwl y byddai unrhyw obaith iddyn nhw aros yn yr uwch gynghrair.
English: Thank you, Deputy Presiding Officer, and in deference to you, I will be brief and ask just one question. I'm pleased to see in the statement that you say Transport for Wales will be looking at the whole journey door to door. I presume that therefore includes active travel as those key links at either end of the journey. Can you confirm that is the intention, because it's not mentioned in the statement? And if that is the case, will you make sure that the skills and capacity within Transport for Wales exists to be able to take action on active travel, because that is palpably missing at both central and local government level at the moment? Thank you.
Welsh: Diolch, Dirprwy Lywydd, ac o barch tuag atoch chi, byddaf yn gryno a gofyn un cwestiwn yn unig. Rwy'n falch o weld yn y datganiad eich bod yn dweud y bydd Trafnidiaeth Cymru yn edrych ar y daith gyfan o ddrws i ddrws. Rwy'n cymryd felly fod hynny'n cynnwys teithio llesol fel y cysylltiadau allweddol hynny ar ddau ben y daith. A allwch chi gadarnhau mai dyna yw'r bwriad, oherwydd nid oes sôn amdano yn y datganiad? Ac os felly, a fyddwch chi'n gwneud yn siŵr bod y sgiliau a'r capasiti o fewn Trafnidiaeth Cymru yn bodoli i allu gweithredu ar deithio llesol, oherwydd mae hynny'n amlwg ar goll ar lefel llywodraeth ganolog a lleol ar hyn o bryd? Diolch.
English: Yes. Can I thank Lee Waters for his question and say, yes, potentially, active travel would fall within Transport for Wales, but it would also require additional skills in order to make sure that active travel solutions are fit for purpose and also take account of the door-to-door nature of many journeys that people take?
Welsh: Ie. A gaf i ddiolch i Lee Waters am ei gwestiwn a dweud, byddai, o bosibl, byddai teithio llesol o fewn cwmpas Trafnidiaeth Cymru, ond byddai angen sgiliau ychwanegol hefyd i wneud yn siŵr bod datrysiadau teithio llesol yn addas at y diben a hefyd yn ystyried natur o ddrws i ddrws llawer o'r teithiau y mae pobl yn eu gwneud?
English: Cabinet Secretary, I welcome your comments about people being central to the delivery of transport policy. In my constituency, there is a debate as to whether bus or train links would best serve one local community under any future metro scheme. What mechanisms will be built in for community consultation, so that services can be shaped to meet the needs and demands of local people?
Welsh: Ysgrifennydd y Cabinet, rwy'n croesawu eich sylwadau bod pobl yn ganolog i gyflawni polisi trafnidiaeth. Yn fy etholaeth i, ceir dadl ynghylch pa un a cysylltiadau bws neu trên fyddai'n gwasanaethu un gymuned leol orau o dan unrhyw gynllun metro yn y dyfodol. Pa fecanweithiau a fydd wedi'u cynnwys er mwyn ymgynghori â chymunedau, fel y gellir llunio gwasanaethau i fodloni anghenion a gofynion pobl leol?
English: Well, the bidders have all been invited to offer the best solutions, not just in terms of value for money, but the best solutions in terms of being able to connect communities and connect employment hubs. Those solutions could combine different forms of travel, but it's essential that, as the design of the metro commences, communities and stakeholders do form part of a partnership approach, so that the solutions that are eventually determined are those that are supported by the people that are eventually going to be using the services.
Welsh: Wel, mae'r cynigwyr i gyd wedi cael eu gwahodd i gynnig yr atebion gorau, nid dim ond o ran gwerth am arian, ond yr atebion gorau o ran gallu cysylltu cymunedau a chysylltu canolfannau cyflogaeth. Gallai'r atebion gyfuno gwahanol fathau o deithio, ond mae'n hanfodol, wrth i'r broses o gynllunio'r metro gychwyn, bod cymunedau a rhanddeiliaid yn rhan o ddull partneriaeth, fel bod yr atebion a ddewisir yn y pen draw yn rhai sy'n cael eu cefnogi gan y bobl a fydd yn defnyddio'r gwasanaethau yn y pen draw.
English: Thank you very much. Thanks, Cabinet Secretary.
Welsh: Diolch yn fawr iawn. Diolch, Ysgrifennydd y Cabinet.
English: We move on to item 5, which is a statement by the Cabinet Secretary for Energy, Planning and Rural Affairs on the food and drink industry, and I call on Lesley Griffiths, as the Cabinet Secretary, to introduce the statement.
Welsh: Symudwn ymlaen at eitem 5, sef datganiad gan Ysgrifennydd y Cabinet dros Ynni, Cynllunio a Materion Gwledig ynglŷn â'r diwydiant bwyd a diod, a galwaf ar Lesley Griffiths, Ysgrifennydd y Cabinet, i gyflwyno'r datganiad.
English: Thank you. Paul Davies.
Welsh: Diolch, Paul Davies.
English: Minister, following on from Joyce Watson's question to you earlier, will the Project Helix be used to provide small and medium-sized food manufacturers with the wherewithal to change some of their processes? Because most of the examples people have talked about so far have been done by the likes of Coca-Cola, Waitrose, Wetherspoon's, Iceland, McDonald's - very large companies with the wherewithal to change quite quickly some of their processes and arrangements for packaging. I do agree - we could market Wales as very eco-friendly in terms of its food and drink products, but I think some in the SME sector will need help, so a key area for Project Helix, I would say.
Welsh: Gweinidog, yn dilyn y cwestiwn a ofynnodd Joyce Watson i chi yn gynharach, a fydd Prosiect Helics yn cael ei ddefnyddio i roi adnoddau i weithgynhyrchwyr bwyd bach a chanolig fel y gallan nhw newid rhai o'u prosesau? Gan fod y rhan fwyaf o'r enghreifftiau y mae pobl wedi sôn amdanynt hyd yma yn bethau y mae cwmnïau fel Coca-Cola, Waitrose, Wetherspoon, Iceland, McDonald's wedi eu gwneud - cwmnïau mawr iawn gyda'r adnoddau sydd eu hangen i newid rhai o'r prosesau a'r trefniadau ar gyfer eu deunydd pacio yn weddol gyflym. Rwy'n cytuno - fe allem ni farchnata Cymru fel rhywle eco-gyfeillgar iawn o ran ei chynhyrchion bwyd a diod, ond credaf y bydd angen help ar rai yn y sector busnesau bach a chanolig, felly maes allweddol ar gyfer Prosiect Helics, byddwn yn ei ddweud.
English: I think that's a very good suggestion, and I don't see why they couldn't. I mentioned before that their mission is to stimulate innovation and support new project developments that would benefit our food and drink companies, so I don't see why that couldn't be part of it. We've led the way in recycling; why can't we lead the way in doing that? It's particularly for SMEs, so one of the things that they're doing is responding, for instance, to technical inquiries, so I think this could fit in perfectly.
Welsh: Rwy'n credu bod hwnna'n awgrym da iawn, alla i ddim gweld pam na allen nhw. Fe soniais i o'r blaen mai eu cenhadaeth yw ysgogi arloesedd a chefnogi datblygiadau prosiect newydd a fyddai o fudd i'n cwmnïau bwyd a diod, felly dwi ddim yn gweld pam na allai hynny fod yn rhan ohono. Rydym ni wedi arwain y ffordd o ran ailgylchu; pam na allwn ni arwain y ffordd mewn gwneud hynny? Mae'n arbennig ar gyfer busnesau bach a chanolig, felly un o'r pethau y maen nhw'n ei wneud yw ymateb, er enghraifft, i ymholiadau technegol, felly rwy'n credu y gallai hyn weddu i'r dim.
English: Of course, the biggest wake-up call on plastics is the plastic we now find in our fish as a result of the pollution of the seas. I'm very pleased that you mentioned that food is about people, their health and well-being, and it's not about adulterated chicken being washed with chlorine or artificially fattened pigs and cows plumped up so that their backs break. I absolutely applaud the food and fun holiday schemes to combat malnutrition in children, and I look forward to more details on your obesity strategy. The Food for Life certification offered by the Soil Association is particularly relevant to the food we serve in our schools. They need local suppliers of food to enable that to work, so when we're investing in skills, we need to know where in Wales you can do horticulture courses, because we have got plenty of meat - we're well endowed in that - and in dairy and cheeses, but we need to vary our diet in the interests of our health and well-being. Where in Wales can you buy Welsh leeks - that symbol of our nation? You may not be able to answer that today, but I'd be really interested to know the answer.
Welsh: Wrth gwrs, y rhybudd mwyaf ar blastigau yw ein bod ni erbyn hyn yn gweld plastig yn ein pysgod o ganlyniad i lygredd y moroedd. Rwy'n falch iawn eich bod wedi crybwyll bod bwyd yn ymwneud â phobl, eu hiechyd a'u lles, ac nid â chywion ieir wedi'u llygru yn cael eu golchi gyda chlorin neu foch wedi eu pesgi'n artiffisial a gwartheg wedi eu tewhau nes bod eu cefnau'n torri. Rwy'n cymeradwyo'n llwyr y cynlluniau gwyliau bwyd a hwyl sydd ar waith i fynd i'r afael â diffyg maeth ymhlith plant, ac rwy'n edrych ymlaen at fwy o fanylion am eich strategaeth ar ordewdra. Mae'r ardystiad Bwyd am Oes sy'n cael ei gynnig gan Gymdeithas y Pridd yn arbennig o berthnasol i'r bwyd yr ydym ni'n ei weini yn ein hysgolion. Mae nhw angen cyflenwyr bwyd lleol i wneud hynny weithio, felly pan ein bod ni'n buddsoddi mewn sgiliau, mae angen i ni wybod ble yng Nghymru y gallwch chi ddilyn cyrsiau garddwriaeth, gan fod gennym ni ddigon o gig - mae gennym ni gryn waddol yn hynny o beth - ac mewn cynhyrchion llaeth a chaws, ond mae angen amrywio ein deiet er budd ein hiechyd a'n lles. Ble yng Nghymru y gallwch chi brynu cennin Cymreig - y symbol hwnnw o'n gwlad? Efallai na allwch chi ateb hynny heddiw, ond byddai gennyf ddiddordeb gwirioneddol mewn cael yr ateb.
English: Well, I can certainly say that Morrisons sell them, because as part of the BlasCymru - . From Pembrokeshire, Puffin Produce - they sell Welsh leeks, and I certainly know that one of the supermarkets that take them is Morrisons. But I think you're right, it is important that people know where they can access horticultural skills training, and certainly I know - . Actually, in the Minister for Environment's constituency, there's a college there that provides it. So, it is about getting that balance. But, again, I have seen an increase in people who do want to take up horticulture, certainly in my own constituency, so I do think those skills have to be there, and part of the skills conference that we're having and the discussions with companies is to make sure every skill that they need like that is available.
Welsh: Wel, gallaf ddweud yn bendant bod Morrisons yn eu gwerthu, oherwydd yn rhan o gynllun BlasCymru - . O Sir Benfro, Puffin Produce - maen nhw'n gwerthu cennin Cymreig, ac rwy'n gwybod yn sicr bod Morrisons yn un o'r archfarchnadoedd sy'n eu cymryd. Ond rwy'n credu eich bod chi'n iawn, mae'n bwysig bod pobl yn gwybod ble i gael gafael ar hyfforddiant sgiliau garddwriaethol, a gwn yn sicr - . Mewn gwirionedd, yn etholaeth Gweinidog yr Amgylchedd, mae coleg yno sy'n ei gynnig. Felly, mae'n ymwneud â chael y cydbwysedd hwnnw. Ond, unwaith eto, rwyf wedi gweld cynnydd yn nifer y bobl sydd eisiau dechrau ym maes garddwriaeth, yn sicr yn fy etholaeth fy hun, felly rwy'n credu bod yn rhaid i'r sgiliau hynny fod yno, ac yn rhan o'r gynhadledd sgiliau yr ydym ni'n ei chynnal a'r trafodaethau â chwmnïau yw gwneud yn siŵr bod bob math o sgil y maen nhw ei angen ar gael iddyn nhw.
English: The next item on the agenda is the Landfill Disposals Tax (Administration) Regulations 2018, and I call on the Cabinet Secretary for Finance to move that motion - Mark Drakeford.
Welsh: Yr eitem nesaf ar yr agenda yw Rheoliadau Treth Gwarediadau Tirlenwi (Gweinyddu) 2018, a galwaf ar Ysgrifennydd y Cabinet dros Gyllid i gyflwyno'r cynnig hwnnw - Mark Drakeford.